
Атырау қаласы 
Н.Тілендиев атындағы Кіші Өнер Академиясы
жанындағы жатақхананың   2-ші санатты тәрбиешісі
Жангатаева  Жанаргул Ерболқызы
Баяндама тақырыбы: «Тәрбие тал бесіктен басталады»
           Қазақ қоғамында отбасы-өмірдің тұтқасы,оттың маңайына таратқан жан балқытар жылуы.Қазақтын ошағы дөңгелек үйдің ішінде болады да,бүкіл жайдарлық жағылған отқа үйіріледі.Отбасының амандығы,ошақтағы оттың маздап тұруы-үмітінің өшпес алауы.Үй ішінің қызыққа,қуанышқа толы болуы да соған байланысты.Оттың басы,ошықтың қасы-ырыстың ұйытқысы.Сондықтан қазақ отының басын тіршілігінің тұтқасы санап аялайды.Отбасының басты қызығы,алтын діңгегі-бала.Баланың жан-жақты тәрбиелі болып өсуіне берекелі,өнегелі,ынтымақты отбасының ықпалы мол.Отбасы ата-ана мен баланың,келін мен ененің және басқа да отбасы мүшелерінің жылы қарым-қатынасынан құрылады.Отбасы берекелі,тату болу үшін  сыйластық,мейірімділік,жанашырлық,
бауырмалдық қасиеттер әр адамның жүрегінен орын алуы керек. «Отан отбасыдан басталады»дейді қазақ халқымыз.Елдің,ұлттың,жалпы адамзаттың болашағы,даму деңгейі осы отбасынан басталады.Тәрбие берудің негізі-мейірім мен сүйіспеншілікте.Әсіресе,кішкене балалар үшін мейірім мен сүйіспеншіліктің орны ерекше. Олар тек сүйіспеншілік,махаббатпен ғана өсіп-жетіледі деп айтсам артық болмас.
Ендеше,сүйіспеншілік-бала тәрбиесіндегі негізгі қағида.Ең алдымен,баланың пікіріне құлақ асу керек.Сөйлеген бала өзінің ішкі дүниесін ашып береді.Ол қандай қателік жасаса да,әуелі тыңдау керек.Мүмкін ол балалықпен жасаған шығар.Оның ішкі жан дүниесімен сырласпай жатып,оған ұрысып,жазалау дұрыс емес.Баланы шеттен тыс көп тыя бермеу керек.Ол балаға барлық жағынан үлкен зиянын тигізеді.Кейін баланың ынжық болып өсуіне әкеп соқтыруы мүмкін.
Ата-ана қашан да баласының тілеуін тілеу керек.Оған әр қашанда сүйеу болып,өз көмегін тигізу керек. «Адамның жақсы болуы тегінде емес,тәрбиесінде,ақылында,өнер,білімінде.Адамға үш алуан адамнан мінез жұғады:ата-анадан,ұстазынан,құрбысынан.Әсіресе,олардың қайсысын жақсы көрсе,содан көп жұғады.» (Абай)






                







